Document ID: 31993R0803

ΚΑΝΟΝΙΣΜΟΣ (ΕΟΚ) αριθ. 803/93 ΤΗΣ ΕΠΙΤΡΟΠΗΣ της 1ης Απριλίου 1993 για την κατάργηση των εξισωτικών ποσών προσχώρησης που εφαρμόζονται στην Πορτογαλία στον τομέα του ρυζιού για την περίοδο εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3654/90 του Συμβουλίου της 11ης Δεκεμβρίου 1990 περί των γενικών κανόνων του καθεστώτος των εξισωτικών ποσών προσχώρησης των σιτηρών και του ρυζιού κατά δεύτερο στάδιο της προσχώρησης της Πορτογαλίας (1), και ιδίως το άρθρο 5,
Εκτιμώντας:
ότι η τιμή παρεμβάσεως για το ρύζι paddy που εφαρμόζεται στην Πορτογαλία κατά τη διάρκεια της περιόδου 1992/93 ευθυγραμμίζεται με την τιμή παρεμβάσεως που ισχύει στα άλλα κράτη μέλη από 1ης Απριλίου 1993 σύμφωνα με τον κανονισμό (ΕΟΚ) αριθ. 738/93 του Συμβουλίου της 17ης Μαρτίου 1993 για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και για το ρύζι στην Πορτογαλία το οποίο προβλέπεται από τον κανονισμό (ΕΟΚ) αριθ. 3653/90 (2) 7 ότι η τιμή αυτή οδηγεί στην κατάργηση εξισωτικών ποσών προσχώρησης για το ρύζι paddy, το αποφλοιωμένο ρύζι, το μισολευκασμένο ρύζι και το λευκασμένο ρύζι, που ορίστηκαν για την τρέχουσα εμπορική περίοδο από τον κανονισμό (ΕΟΚ) αριθ. 1842/92 της Επιτροπής (3) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1842/92 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Απριλίου 1993.

Labels: 18
17
6